Ilmend n ubeddel i d-yettilin di tafekka n yisem, nezmer ad nebḍu asget ɣef kradet (3) ntsekkiwin: asget agensan, asget azɣray d usget amasay ;  Asget agensan: deg usget-a yettili-d ubeddel daxel n yisem asuf. Asget-a yettili-d stemlellit n teɣra, tikwal yettili-d s temlellit n tergalin. Timlellit-a tezmer ad tili d taḥerfit, akken i tezmer ad tili d taneḍfust. Timlellit taḥerfit: di tegnit-a, yettili-d ubeddel/timerna n yiwet n teɣri kan: Amcic ==> imcac awtul ==> iwtal,.... Ma d timlellit taneḍfust: di tegnit-a, yettili-d ubeddel n snat n teɣra: tasarut ==>tisura, amdakel imdukal, ayaziḍ==> iyuzaḍ.